Komisijos reglamentas (EB) Nr. 2495/97
1997 m. gruodžio 12 d.
iš dalies keičiantis Reglamentą (EEB) Nr. 1460/96, nustatantį Tarybos reglamento (EB) Nr. 3448/93 7 straipsnyje numatytos lengvatinės prekybos tvarkos, taikytinos tam tikroms iš perdirbtų žemės ūkio produktų pagamintoms prekėms, išsamias įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms [1], ypač į jo 8 straipsnio 3 dalį,
kadangi 1996 m. liepos 25 d. Komisijos reglamento (EB) Nr. 1460/96, nustatančio Tarybos reglamento (EB) Nr. 3448/93 [2] 7 straipsnyje numatytos lengvatinės prekybos tvarkos, taikytinos tam tikroms iš perdirbtų žemės ūkio produktų pagamintoms prekėms, išsamias įgyvendinimo taisykles, 10 straipsnis nustato tarifinių kvotų administravimo taisykles;
kadangi priėmus tą reglamentą 1993 m. liepos 2 d. Komisijos reglamentas (EEB) Nr. 2454/93, nustatantis Tarybos reglamento (EEB) Nr. 2913/92, nustatančio Bendrijos muitinės kodeksą [3], įgyvendinimo nuostatas, su paskutiniais pakeitimais, padarytais Reglamentu (EB) Nr. 1427/97 [4], sujungė tarifinių kvotų, numatytų taikyti remiantis deklaracijų, susijusių su išleidimu į laisvą apyvartą, priėmimo datų chronologine tvarka tvarkymo taisykles; kadangi dėl to Reglamento (EB) Nr. 1460/96 10 straipsnio dabartinį tekstą reikėtų pakeisti nuoroda į Reglamento (EB) Nr. 2454/93 308a - 308c straipsnius;
kadangi šiame reglamente numatytos priemonės atitinka Vadybos komiteto horizontaliems klausimams, susijusiems su prekyba II priede nenurodytais perdirbtais žemės ūkio produktais, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1460/96 10 straipsnis keičiamas taip:
"10 straipsnis
Šiame reglamente nurodytas tarifines kvotas tvarko Komisija, laikydamasi Komisijos reglamento (EEB) Nr. 2454/93 [5] 308a - 308c straipsnių nuostatų."
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Jis taikomas nuo 1998 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gruodžio 12 d.